Държавен вестник, бр. 24, 2021 г., стр. 186

СТР.  186	
Д Ъ Р Ж А В Е Н  В Е С Т Н И К 	
БРОЙ  24
8.3.1.1 Кондиционираният образец се обвива в един слой алуминиево фолио с 
дебелина от 0,025 mm до 0,04 mm, с лъскавата страна се откъм образеца. 
Алуминиевото фолио се изрязва предварително до размер, който покрива дъното и 
страните на образеца и се простира на 3 mm или повече извън горната повърхност 
на образеца. Образецът се поставя в средата на фолиото, а дъното и страните се 
обвиват. Излишното фолио над горната повърхност се изрязва, ако е необходимо, 
така че да не се простира повече от горната повърхност на образеца. Излишното 
фолио в ъглите се сгъва около ъглите, така че да образува уплътнение около 
горната повърхност на образеца. След обвиването опакованият образец се 
поставя в държача на образеца и се покрива със закрепваща рамка. След 
приключване на процедурата не трябва да се вижда алуминиево фолио. 
8.3.1.2 За предварително оформяне на алуминиевото фолио за меки образци 
може да се използва макет на образец със същата дебелина като опитния образец. 
8.3.2 
Подготовка на образеца 
Всички образци се изпитват със закрепващата рамка. Предприемат се следните 
стъпки за подготовка на образец за изпитание: 
.1  
закрепващата рамка се поставя върху плоска повърхност, 
обърната надолу; 
.2  
образецът, обвит във фолио, се поставя в рамката, като 
изложената повърхност е обърната надолу; 
.3  
слоеве от огнеупорно влакнесто одеяло (номинална дебелина 13 
mm, номинална плътност 65 kg/m3) се поставят отгоре, докато поне 
един пълен слой и максимум два слоя се простират над ръба на 
рамката; 
.4  
държачът на образеца се поставя в рамката върху огнеупорното 
влакно и се натиска надолу; и 
.5  
закрепващата рамка се закрепва към държача на образеца. 
9 
СРЕДА НА ИЗПИТАНИЕ 
Апаратурата се разполага в среда, в която по същество няма течение, в атмосфера 
с относителна влажност между 20% и 80% и температура между 15°C и 30°C. 
 
10 
ПРОЦЕДУРИ ЗА ПРОВЕЖДАНЕ НА ИЗПИТАНИЯТА 
10.1 
Общи предпазни мерки 
Предупреждение: 
За да се вземат подходящи предпазни мерки за 
опазване на здравето, вниманието на всички, които са засегнати от пожарните 
изпитания, се привлича към възможността токсични или вредни газове да се 
отделят по време на експозицията на опитните образци. 
Процедурите за изпитание включват високи температури и горивни процеси. 
Следователно могат да съществуват опасности като изгаряния или запалване на 
външни предмети или облекло. Операторът трябва да използва предпазни 
ръкавици за поставяне и изваждане на опитните образци. Нито конусовидният 
нагревател, нито свързаните с него приспособления не трябва да се докосват, 
докато са горещи, с изключение на използването на предпазни ръкавици. Трябва 
да се внимава никога да не се докосва искровият възпламенител, който има 
значителен потенциал от 10 kV. Изпускателната уредба на уреда се проверява за 
правилна работа преди изпитанието и се отвежда в изпускателна уредба на сграда 
с подходящ капацитет. Възможността от насилствено изхвърляне на разтопен 
горещ материал или остри фрагменти от някои видове образци, когато са 
облъчени, не може да бъде напълно пренебрегната и поради това е от съществено